CELEX: 32009D0777
Language: bg
Date: 2009-10-21 00:00:00
Title: 2009/777/ЕО: Решение на Комисията от 21 октомври 2009 година относно разширяване на употребата на масло от водорасли, получено от микроводорасли Ulkenia sp ., като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2009) 7932)

23.10.2009   
            
            
               BG
            
            
               Официален вестник на Европейския съюз
            
            
               L 278/54
            
         
      РЕШЕНИЕ НА КОМИСИЯТА
   
   от 21 октомври 2009 година
   относно разширяване на употребата на масло от водорасли, получено от микроводорасли Ulkenia sp., като нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2009) 7932)
   (само текстът на английски език е автентичен)
   (2009/777/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 4 ноември 2004 г. дружеството Lonza Ltd. (предишно наименование Nutrinova) подаде заявление до компетентните органи на Германия за разширяване на употребата на масло от водорасли, получено от микроводорасли Ulkenia sp., като нова хранителна съставка.
            
         
               (2)
            
            
               На 9 февруари 2005 г. компетентният германски орган за оценка на храни издаде доклад за първоначална оценка. В този доклад органът стигна до заключение, че разширяването на употребата на масло от микроводорасли Ulkenia sp. би могло да създаде риск от неприемливо увеличаване на приема на DHA (докозахексаенова киселина).
            
         
               (3)
            
            
               На 21 април 2005 г. Комисията предостави доклада за първоначална оценка на всички държави-членки.
            
         
               (4)
            
            
               В 60-дневния срок, установен в член 6, параграф 4 от Регламент (ЕО) № 258/97, бяха повдигнати обосновани възражения срещу пускането на пазара на продукта в съответствие със същата разпоредба.
            
         
               (5)
            
            
               В своите възражения държавите-членки изразиха загриженост относно повишените нива на прием на омега-3 мастни киселини, и по-специално на DHA (докозахексаенова киселина).
            
         
               (6)
            
            
               Основният източник на омега-3 мастни киселини обаче е рибното масло. В наши дни в категориите храни, за които е подадено заявление за добавяне на масло от микроводорасли Ulkenia sp., могат да бъдат набавени омега-3 мастни киселини или от рибно масло, или като друга възможност — от микроводорасли Ulkenia sp.
            
         
               (7)
            
            
               По тази причина не се очаква употребата на масло от микроводорасли при групите храни, посочени в приложението, да доведе до неприемливо допълнително увеличаване на общия прием на омега-3 мастни киселини.
            
         
               (8)
            
            
               Маслото от микроводорасли Ulkenia sp. отговаря на критериите, определени в член 3, параграф 1 от Регламент (ЕО) № 258/97.
            
         
               (9)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Маслото от микроводорасли Ulkenia sp., както е посочено в приложение I, може да бъде пуснато на пазара на Общността като нова хранителна съставка за видовете употреба и при максималните нива, посочени в приложение II.
   Член 2
   Означението „масло от микроводорасли Ulkenia sp.“ се посочва в списъка на съставките на съдържащите го храни.
   Член 3
   Адресат на настоящото решение е Lonza Ltd, Muenchensteinerstrasse 38, CH — 4002 Basel.
   
      Съставено в Брюксел на 21 октомври 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 43, 14.2.1997 г., стр. 1.
   
      ПРИЛОЖЕНИЕ I
      
         СПЕЦИФИКАЦИИ НА МАСЛОТО ОТ МИКРОВОДОРАСЛИ ULKENIA SP.
         
      
      
                  Киселинна стойност
               
               
                  Не повече от 0,5 mg KOH/g
               
            
                  Пероксидна стойност (ПС)
               
               
                  Не повече от 5,0 meq/kg масло
               
            
                  Влага и летливи вещества
               
               
                  Не повече от 0,05 %
               
            
                  Неосапуняеми вещества
               
               
                  Не повече от 4,5 %
               
            
                  Трансмастни киселини
               
               
                  Не повече от 1 %
               
            
                  Съдържание на DHA
               
               
                  Не по-малко от 32,0 %
               
            
   
      ПРИЛОЖЕНИЕ II
      
         УПОТРЕБА НА МАСЛОТО ОТ МИКРОВОДОРАСЛИ ULKENIA SP.
      
      
                  Употреба в следните групи продукти
               
               
                  Максимално съдържание на DHA (докозахексаенова киселина)
               
            
                  Хлебни изделия (хляб и хлебчета)
               
               
                  200 mg/100 g
               
            
                  Зърнени блокчета
               
               
                  500 mg/100 g
               
            
                  Безалкохолни напитки (включително напитки на млечна основа)
               
               
                  60 mg/100 ml